अगाडिको आवरण पृष्ठ

बग्घ्वा  व मुस्वा

तहगत पुस्तक तह ६, कक्षा २

लेखकः निता चौधरी

दंगाहा थारू

१

एक्ठो बन्वा रह। ऊ बन्वम एक्ठो बग्घ्वा बैठ। बग्घ्वा अप्नह बन्वक रज्वा हुइटु कह। ऊ सड्डसड्ड सिकार ख्याल जाए। बन्वक जिनवर हुँकन मार।

२

एक डिन बघ्वा सिकार ख्याल जाइटह। डग्रीम मुस्वा ड्याखल। बग्घ्वा आपन ग्वारले मुस्वह डाबल। बघ्वा कहल्। आस यि मुस्वह खाक हुइलसेफे बाँचपरी।

३

उहो ब्याला मुस्वा बिन्टि करल्। रज्वा अप्नसे एक्ठो बिन्टि कर्टु कहल्। बग्घ्वह रिस लग्लस्। रिसाइल अनुहार डेखाइल्। झन मुस्वहन खाउँखाउँ लग्लस्।

४

मुस्वा कहल महिन काजे खाइटो रज्वा? महिन खाक अप्नक प्याट निभरी काहुँ।  एक कौरा खाक का हुइजे। बग्घ्वा रिसैटि कहल का कठ्या टै?

५

महिन भुँख लागलम  रिस लगैठ्या। मुस्वा डरैटी हाँट जोर्ख कहल्। महिन जिन खाव रज्वा। महिन खाक अप्नक प्याटफे निभरी। बेन्हक महि न सङघर्या बनाओ कहल।

६

कबुकाल ट आपट् विपट्म सहयोग करम। समस्या ट जेहिनफे पर सेक्ठा। मुस्वक बाट सुन्क बघ्वा हाँसल्। हा........हा .........हा .... हा.... ..।

७

टैँ मुस्वा महिन सहयोग कर्ब्या। मुस्वक कहाइ बघ्वह खिझ्याइ अस लग्लस्। टैँ महिन खिझ्याइट्या व झुक्याइट्या कहल। मुस्वा जुन जाट्टिसे हो कहल।

८

मै फेट काम लगम जे कहल। बघ्वा जुन निहुँ केल ख्वाजट्या कहल। एक मनले स्वाँचल, जाटीक कहल्। मुस्वा आपन घर बिलिम गैल्। उहो ब्याला गाउँक मनै अैल।

९

गाउँले हुँक्र फे ढेर भुँखाइल रलह। उहो ओर्से एक्ठो सल्‍ला कर्ल। आस बघ्वहन जालम बझैना हो। जाल लगैल। एक घरी पाछ बघ्वा जालम् बाझल।

१०

बघ्वा बाझल ट मनै कलकलाइ लग्ल। मुस्वा मनैन चिल्‍लाइट सुनल्। मुस्वा बिलम् से आइल्। बघ्व ह जालम् बाझल् ड्याखल्।

११

मुस्वा डगुरटि गैल्। मनै मुस्वह नि डेख्ल। मुस्वा चुप्प जाख जाल काट्डिहेल। बघ्वा निक्रल। मुस्वह बुकुम् लेख टाप कसल्। मनै हेर्याहेर्यै हुइल।

१२

बन्वम पुग्लट बिसाइ लग्ल। बघ्वा कहल्। मुस्वा भाइ टैँट महिसेफे शक्टिशाली बाट्या। टुहिन ढेरढेर ढन्यबाड। मुस्वा कहल काजे ढन्यबाड? सङघर्या हुइलक का काम ट?

१३

सहयोग करक लाग ट सङघर्या बन्लबाटि। सहयोग कर्ना हमार कर्टव्य हो। मुस्वक बाट सुन्क बघ्वा खुशी हुइल। डुनुज बन्वओर गैल।

१४

बन्वम बघ्वा व मुस्वा सङघसङघ रठ। मिल्ख खेल्ठ। सङघरे सहयोग करख झन खुसि हुइठ। हुँक्र कठ। औरजहन् सहयोग करूइयन् महान रठ।

शीर्षक पृष्ठ

बग्घ्वा  व मुस्वा

दंगाहा थारू5, Nepal

श्रेय पृष्ठ http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

The End